15 ವರ್ಷಗಳಿಂದ ತಲೆಮರೆಸಿಕೊಂಡಿದ್ದ ಆರೋಪಿ ಪತ್ತೆಗೆ ಕಾರಣವಾಯ್ತು 2 ಚಿನ್ನದ ಹಲ್ಲು!

ಮುಂಬೈ: ಜಾಮೀನು ಪಡೆದು ಪೊಲೀಸರ ಕಣ್ತಪ್ಪಿಸಿ 15 ವರ್ಷಗಳಿಂದ ತಲೆಮರಿಸಿಕೊಂಡಿದ್ದ ಆರೋಪಿಯನ್ನು ಪೊಲೀಸರು (Mumbai Police) ಬಂಧಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಎರಡು ಚಿನ್ನದ ಹಲ್ಲುಗಳು (Gold Teeth) ಆತ ಪೊಲೀಸರಿಗೆ ಸಿಕ್ಕಿಬೀಳಲು ಕಾರಣವಾಯ್ತು.

ಪ್ರವೀಣ್ ಅಶುಭ ಜಡೇಜಾ ಎಂಬಾತ ಬಂಧಿತ ಆರೋಪಿ (Accused). ಆರೋಪಿಯ ಇತರ ಸಹಚರರಿಂದ ಮಾಹಿತಿ ಪಡೆದ ಪೊಲೀಸರು, ಎಲ್‌ಐಸಿ (LIC) ಸಿಬ್ಬಂದಿ ಎಂದು ಹೇಳಿಕೊಂಡು ಪ್ರವೀಣ್‌ನನ್ನು ಬಂಧಿಸಿದ್ದಾರೆ. ಇದನ್ನೂ ಓದಿ: ಮಲ್ಲೇಶ್ವರಂನಲ್ಲಿ ಇನ್ನೂ 10 Language Lab ಸ್ಥಾಪನೆ – ಅಶ್ವತ್ಥ ನಾರಾಯಣ ಭರವಸೆ

2007ರಲ್ಲಿ ಬಟ್ಟೆ ಅಂಗಡಿಯಲ್ಲಿ ಕೆಲಸ ಮಾಡಿಕೊಂಡಿದ್ದ ಜಡೇಜಾ, ಅಂಗಡಿ ಮಾಲೀಕನಿಗೆ 40 ಸಾವಿರ ರೂ.ಗಳನ್ನು ವಂಚಿಸಿ ತನ್ನ ಗುರುತನ್ನು ಮರೆಸಿಕೊಂಡು ಗುಜರಾತಿನ ಕಚ್‌ನಲ್ಲಿ ನೆಲೆಸಿದ್ದ. ಆರೋಪಿ ಹಾಕಿಸಿಕೊಂಡಿದ್ದ 2 ಬಂಗಾರದ ಹಲ್ಲುಗಳು ಆತನನ್ನು ಗುರುತಿಸಲು ಸಹಕಾರಿಯಾದವು ಎಂದು ಪೊಲೀಸರು ತಿಳಿಸಿದ್ದಾರೆ.

ತಾನು ಕೆಲಸ ಮಾಡುತ್ತಿದ್ದ ಬಟ್ಟೆ ಅಂಗಡಿ ಮಾಲೀಕನಿಗೆ ವಂಚಿಸಿ, ಪೊಲೀಸರಿಗೆ ತಪ್ಪು ಮಾಹಿತಿ ನೀಡಿ ಬಂಧನಕ್ಕೊಳಗಾಗಿದ್ದ ಆರೋಪಿ ನ್ಯಾಯಾಲಯದಿಂದ ಜಾಮೀನು ಪಡೆದುಕೊಂಡಿದ್ದ. ಮರಳಿ ನ್ಯಾಯಾಲಯದ ವಿಚಾರಣೆಗೆ ಹಾಜರಾಗದ ಕಾರಣ ಆತನನ್ನು ಬಂಧಿಸುವಂತೆ ನ್ಯಾಯಾಲಯ (Mumbai Court) ಆದೇಶಿಸಿತ್ತು. ಇದನ್ನೂ ಓದಿ: DGCA ನಿಮಯಗಳ ಉಲ್ಲಂಘನೆ – ಏರ್‌ಏಷ್ಯಾ ಇಂಡಿಯಾಗೆ 44 ಲಕ್ಷ ದಂಡ

ವ್ಯಾಪಾರಿಯೊಬ್ಬರಿಂದ 40 ಸಾವಿರ ರೂ. ಹಣವನ್ನು ಪಡೆದು ಬರಲು ಬಟ್ಟೆ ಅಂಗಡಿ ಮಾಲೀಕರು, ಜಡೇಜನಿಗೆ ತಿಳಿಸಿದ್ದರು. ಮಾಲೀಕರ ಮಾತಿನಂತೆ ಹಣ ಪಡೆದ ಪ್ರವೀಣ್, ಅದನ್ನು ಕಳ್ಳರು ದೋಚಿಕೊಂಡು ಹೋದರೆಂದು ಕತೆ ಕಟ್ಟಿದ್ದ. ಈ ಸಂಬಂಧ ಮಾಲೀಕ ಪೊಲೀಸರಿಗೆ ದೂರು ನೀಡಿದ್ದ. ಪ್ರಕರಣಕ್ಕೆ ಸಂಬಂಧಿಸಿದಂತೆ ತನಿಖೆ ಕೈಗೊಂಡ ಪೊಲೀಸರು ಪ್ರವೀಣ್‌ನನ್ನು ಬಂಧಿಸಿದ್ದರು. ಅದಾದ ಬಳಿಕ ಆರೋಪಿಗೆ ನ್ಯಾಯಾಲಯ ಜಾಮೀನು ನೀಡಿತ್ತು. ನಂತರ ಪ್ರವೀಣ್ ತಲೆಮರೆಸಿಕೊಂಡಿದ್ದ.

Live Tv
[brid partner=56869869 player=32851 video=960834 autoplay=true]

Join our Whatsapp group by clicking the below link
https://chat.whatsapp.com/E6YVEDajTzH06LOh77r25k